[Knowledge Application]
ຄຳວ່າ ບາດຄ້ອນທີ 2 ໃນຍຸດທະສາດການຍຶດອຳນາດວຽງຈັນມີຄວາໝາຍແນວໃດ?
A. ບາດຄ້ອນທີ 2 ບາດຄ້ອນທາງດ້ານການເມືອງ

B. ບາດຄ້ອນທີ 2 ການຕໍ່ສູ້ດ້ວຍກຳລັງທະຫານ

C. ບາດຄ້ອນທີ 2 ປຸກລະດົມມວນຊົນ ຈາກປາຊາຊົນບັນດາເຜົ່າ ນັກປັນຍາຊົນ ນັກສຶກສາ ແລະ ກຳມະກອນ
D. ບາດຄ້ອນທີ 2 ໂຈມຕີ ໃຊ້ກຳລັງຮຸນເເຮງ ແບບ ບໍ່ທັນໄດ້ຕັ້ງຕົວ
Answer: B
Explanation: ບາດຄ້ອນທີ 2 ເຮັດໃຫ້ວຽງຈັນຖືກຍຶດໄປໃນຕົວຢ່າງຖືກກົດໝາຍ.
ວັນທີ 11 ພຶດສະພາ 1975 ນັກຮຽນນາຍຮ້ອຍທີ່ໂຮງຮຽນຈີ່ນາຍໂມ້ ໄດ້ລຸກຮື້ຂຶ້ນຮຽກຮ້ອງເອົາທະຫານຝ່າຍປະເທດລາວໄປຕັ້ງຢູ່ຈີ່ນາຍໂມ້ ເຮັດໃຫ້ເສັ້ນແບ່ງເຂດນະຄອນເປັນກາງວຽງຈັນຖືກມ້າງເພ ແລະ ກຳ ລັງແນວລາວຮັກຊາດສາມາດຄວບຄຸມຕົວເມືອງ
ນະຄອນຫຼວງວຽງຈັນໄດ້ທັງໝົດ. ວັນທີ 28 ພຶດສະພາ1975, ທະຫານຝ່າຍລາຊະອານາຈັກ 1 ກອງພັນຊຶ່ງແມ່ນກຳລັງທີ່ໄວ້ເນື້ອເຊື່ອໃຈທີ່ສຸດ (ກອງພັນນີ້ແມ່ນພັນເອກ ລຸນສີສຸນົນ (ຫົວໜ້າເຊອີອາCIA)ເປັນຜູ້ບັນຊາການ)ໄດ້ລຸກຮື້ຂຶ້ນຢຶດອຳນາດຢູ່ຫລັກ 5; ຕໍ່
ບັນຫາ ດັ່ງກ່າວໃນຕອນກາງຄືນວັນທີ 8 ມິຖຸນາ 1975, ບັນດານາຍພົນຂອງຝ່າຍລາຊະອານາຈັກໄດ້ຈັດກອງປະ ຊຸມຂຶ້ນຢູ່ເຮືອນນາຍພົນ ບຸນປອນ ມາກເທພາລັກ ປຶກສາກັນວ່າ: ຈະສູ້ກັບກຳລັງປະຕິວັດ ຫລື ຈະເຮັດແນວໃດ. ສຽງສ່ວນຫລາຍມີຄໍາເຫັນວ່າ
ປັດຈຸບັນນີ້ ໄສ້ໃນທ້ອງເກີດເປັນໜອນ, ຖ້າຂືນຕໍ່ສູ້ ກໍຈະເສຍໄຊ, ວິທີດີທີ່ສຸດ ແມ່ນເອົາໂຕລອດໃຜລາວໄປກ່ອນ. ພາຍຫຼັງການປະລາໄຊຂອງອາເມຣິກາ ແລະ ພວກຝ່າຍຂວາຢູ່ກຳປູເຈຍ, ພາກໃຕ້ຫວຽດນາມແລ້ວ, ຢູ່ປະເທດລາວກໍຍັງປະເມີນໃນແງ່ດີເກີນໄປວ່າ
ລະບອບພວກເຂົາອາດຈະບໍ່ຍືນຍາວໄປຮອດກາງປີ 1976 ກໍເປັນໄດ້ ເຮັດໃຫ້ມີປະຕິກິລິຍາແຕກຕ່າງກັນໂດຍສະເພາະ ພາຍຫລັງຮູ້ຂ່າວວ່າ: ມວນຊົນພາກໃຕ້ ໄດ້ຈັບເຈົ້າແຂວງແລະບຸກຄົນສຳຄັນຢູ່ປາກເຊ. ເລີ່ມແຕ່ວັນທີ 6, ສະພາບການທາງການເມືອງການທະຫານ
ສໍ່ສະແດງໃຫ້ເຫັນເຖິງທ່າເສຍປຽບລົ້ມລະລາຍຂອງພວກຕົນນັບມື້ນັບຈະແຈ້ງ. ຢູ່ພາຍໃນກຸ່ມເອງກໍເກີດຄວາມຂັດແຍ່ງແຕກແຍກ,ນາຍທຶນ ແລະຜູ້ເປັນຫົວໂປ່ສູງສຸດຈໍາ ນວນໜຶ່ງທີ່ຖືກຂະບວນການມະຫາຊົນປະຊາຊົນຊີ້ຕົວ ໄດ້ພາກັນໂຕນໜີໄປປະເທດໄທ,
ຈຳນວນໜຶ່ງທີ່ຍັງບໍ່ທັນຖືກກ່າວປະນາມ ກໍສືບຕໍ່ລີ້ຊ່ອນ ຊອກໂອກາດເພື່ອຕອບໂຕ້ຍາດຊີງທ່າບຸກຂອງຝ່າຍຕົນ.ມື້ນັ້ນ, ນາຍພົນວາງຝາວ ໄດ້ປະໜ້າທີ່ຕຳແໜ່ງປົບໜີໄປປະເທດໄທ; ທ່ານ ຕີໂຊໂນນີວົງ ໄດ້ຂຶ້ນເຮັດໜ້າທີ່ເປັນເສນາທິການທະຫານພາກ 2 ປະຈຳຢູ່ຊຳ
ທອງ-ລ້ອງແຈ້ງແທນ. ວັນທີ 7 ທ່ານຄຳສີ ຊະນະນິກອນໄດ້ປົບໜີໄປປະເທດໄທ.

ມື້ຕໍ່ໆມາ, ທ່ານ ໂງ່ນ ຊະນະນິກອນ ແລະ ທ່ານສີສຸກ ນະຈຳປາສັກ ໄດ້ຍື່ນໃບຂໍລາອອກຈາກຕຳແໜ່ງນຳສະເດັດ ສຸວັນນະພູມາອອກຈາກປະເທດໄປ; ວັນທີ 11 ນາຍພົນ ທອງລິດ ໂຈກເບັງບຸນ ໄດ້ລາອອກຈາກຕຳແໜ່ງ ມອບໃຫ້ພັນເອກອາດສະໄພທອງ
ຂຶ້ນເປັນຫົວຫນ້າເສນາທິການທະຫານພາກ 5 ແທນ. ຕໍ່ມາ ທ່ານ ກຸປະສິດ ໄດ້ເຕົ້າໂຮມນັກຮຽນຈາກໂຮງຮຽນນາຍຮ້ອຍ,ສາລະວັດທະຫານ ແລະ ທະຫານຈຳນວນໜຶ່ງຫວັງກໍ່ການລັດຖະປະຫານໂຄ່ນລົ້ມລັດຖະບານປະສົມ ແຕ່ແຜນການຫລົ້ມເຫລວ
ຈຶ່ງໄດ້ພ້ອມກັບທ່ານ ອາດສະໄພທອງ ປົບໜີໄປປະເທດໄທໃນວັນທີ 12. ມື້ດຽວກັນ, ທ່ານຫຸມພັນ ໄຊຍະສິດ ກໍໄດ້ຕາມໄປ ແລະມີ ທ່ານ ຄຳໄພ ສະໄນ, ທ່ານ ວັນທອນ, ທ່ານ ອຸດອນ ຊະນະນິກອນ, ທ່ານ ຄຳບູ ແລະ ພັນເອກ ອາລຸນ ໄດ້ທະຍອຍກັນ
ອອກຈາກປະເທດໄປ. ຍັງທ່ານໜຶ່ງທີ່ສຳຄັນໃນວົງການການເມືອງຝ່າຍຂວາ ທີ່ບໍ່ທັນໄດ້ກ່າວເຖິງແມ່ນເຈົ້າ ບຸນອູ້ມ ນະຈຳປາສັກ.ສະເດັດໄດ້ຫຼົບໜີໄປອຸຜົນໃນວັນທີ 13 ດ້ວຍການຊ່ອຍເຫຼືອອຳນວຍຂອງນາຍພົນ ສຸດໃຈ ວົງສະຫວັນ ຜູ້ບັນຊາການທະຫານ
ພາກ 4 (ປາກເຊ) ແລະ ນາຍພົນ ໝູເພັດ ດາວເຮືອງ ພາກ 5(ສະຫວັນນະເຂດ). ເມື່ອເຕົ້າໂຮມໄພ່ພົນຕັ້ງສະ ຕິໄດ້ແລ້ວ, ພວກຝ່າຍຂວາກໍພະຍາຍາມກໍ່ຕັ້ງລັດຖະບານພັດຖິ່ນເພື່ອຕໍ່ສູ້ກັບຝ່າຍປະຕິວັດແຕ່ບໍ່ໄດ້ຮັບການສະໜັບສະໜູນດີເທົ່າທີ່ຄວນຈາກ
ທາງການໄທ. ເຖິງປານນັ້ນ, ພວກເຂົາໄດ້ອົບພະຍົບຄອບຄົວ ແລະ ພັກພວກໄປປະເທດຕາເວັນຕົກໂດຍສະເພາະສະຫະລັດອາເມລິກາ, ຝຣັ່ງ...ແຕ່ກະໂຕເຂົາເອງຈຳນວນບໍ່ໜ້ອຍ ຍັງສືບຕໍ່ຢູ່ໄທດື້ດ້ານຕັ້ງກອງກຳລັງປະກອບອາວຸດເຄື່ອນໄຫວລຽບຝັ່ງ
ແມ່ນ້ຳຂອງໂດຍການຊ່ອຍເຫຼືອແບບ ປິດລັບຈາກອົງການຕ່າງປະເທດ ແລະທດເຈົ້າພາບ ສ່ວນເຈົ້າ ສຸວັນ ນະພູມາ ນາຍົກລັດຖະມົນຕີ ກໍພະຍາຍາມເອົາຄົນຝ່າຍລາຊະອານາຈັກປ່ຽນແຜ່ນພວກທີ່ລາອາດ ແລະ ໂຕນປະລະໜ້າທີ່ເພື່ອຮັກສາຄວາມ
ສົມສ່ວນກັບຝ່າຍແນວລາວຮັກຊາດ. ຍາມນັ້ນ ບັນດາລັດຖະມົນຕີແລະນາຍທະຫານລາຊະອານາ ຈັກ ໄດ້ຈົ່ມວ່າ ໃຜໆກໍຊິຕາຍແລ້ວ ແລະໄດ້ເລັ່ງທວງຮ້ອງຂໍໃຫ້ເພິ່ນແກ້ໄຂສະຖານະການ, ເຈົ້າ ສຸວັນນະພູມາ ຕອບຄວາມເວົ້າອັນໂດ່ງດັງທີ່ຄົນຮຸ່ນນັ້ນຈື່ບໍ່ລືມວ່າ
"ຜູ່ຕາຍເທີ່ຕາຍໄປ ຜູ້ຍັງເຫີ້ຫາກິນ". 
ບັນຫາໃຫຍ່ທີ່ສຸດ, ກະຊວງປ້ອງກັນຊາດ ທີ່ເຈົ້າ ສີສຸກ ນະຈຳປາສັກ ໄດ້ລາອອກ ແລະໂຕນໜີແລ້ວ, ທ່ານ ຄຳອ້ວນ ບຸບຜາ ຝ່າຍແນວລາວຮັກຊາດ ທີ່ເປັນຮອງໄດ້ວ່ອງໄວເຂົ້າຫາສະເດັດນາ ຍົກ ຊີ້ແຈງໃຫ້ຊາບເຖິງໄພອັນ ຕະລາຍທີ່ກອງກຳລັງປະກອບອາວຸດ
ຂາດຜູ້ບັນຊາສູງສຸດ ແລະ ຂໍຮ້ອງໃຫ້ແຕ່ງຕັ້ງຜູ່ປ່ຽນແທນໂດຍດ່ວນ. ວັນທີ 11 ພຶດສະພາ 1975 ສະເດັດນາຍົກໄດ້ເຊັນມອບໃຫ້ທ່ານຄໍາອ້ວນ ເຮັດໜ້າທີ່ແທນລັດຖະ ມົນຕີກະຊວງປ້ອງກັນຊາດ ໝາຍຄວາມວ່າ ມອບອຳນາດການບັນຊາກອງ
ທັບແຫ່ງຊາດທັງໝົດໃຫ້ຝ່າຍແນວລາວຮັກຊາດ. ທ່ານ ຄໍາອ້ວນ ຈຶ່ງຈັບໂອກາດນີ້ອອກຄຳສັ່ງ 2 ສະບັບໃຫ້ນາຍແລະພົນທະຫານຝ່າຍຂວາຢູ່ໃນລະບຽບວິໄນ ຮ່ວມມືເປັນຢ່າງດີກັບກຳລັງຮັກຊາດ, ບໍ່ໃຫ້ແຕກສຽງປືນ, ໃຫ້ເອົາອາວຸດເຂົ້າສາງ ແລະ
ຈັດຕັ້ງກັນໄປສຳມະນາເພື່ອເຊື່ອມສານເຂົ້າກັບຝ່າຍແນວລາວຮັກຊາດ. ເຫດການນີ້ຢັ້ງຢືນຄວາມສະ ຫຼາດສ່ອງໃສຂອງພັກເຮົາທີ່ມີປະທານໄກສອນພົມວິຫານເປັນຜູ້ນຳໜ້າ, ເປັນສ່ວນໜຶ່ງທີ່ສຳຄັນຂອງຜົນສຳເລັດການໂມ່ງສາມບາດຄ້ອນຍຸດທະສາດ ຢຶດ
ໄດ້ອໍານາດແບບບໍ່ແຕກສຽງປືນ ບົວບໍ່ໃຫ້ຊ້ຳນ້ຳບໍ່ໃຫ້ຂຸ່ນ ຈັບປາໄດ້ທັງໝົດ.